Dié pinotage moet jy dophou | Netwerk24
Deur Versnit-Redaksie 31 Julie 2019 05:30
Met net twee weke oor voordat die jaarlikse Absa Top-10 Pinotage-wenners aangekondig word, kan jy solank die finaliste uittoets en jou gunsteling vind.
’n Totaal van 161 wyne is vanjaar ingeskryf vir die kompetisie, wat in sy 23ste jaar is, en beoordelaars het omtrent ’n moeilike taak gehad.
Beoordeling het ’n paar weke gelede by Nederburg in die Paarl plaasgevind, met die Kaapse wynmeester Winnie Bowman as voorsitter van die paneel. Die ander beoordelaars was Greg Sherwood (wynmeester gebaseer in Londen), Razvan Macici (bekroonde wynmaker), Nomonde Kubheka (wynmaker betrokke by die Pinotage Youth Development Academy), Frans Smit (Spier se keldermeester) en Solly Monyamane (protégé).
Vanjaar se finaliste
Uit die 20 finaliste vanjaar is daar vyf wynkelders wat twee wyne elk het wat vir die finale beoordeling gekies is.
Dié kelders is Kanonkop, Simonsig (albei in Stellenbosch), Wildekrans (Botrivier), Diemersdal (Durbanville) en Windmeul (Paarl).
Stellenbosch het die meeste finaliste met ses wyne op dié wynroete, en die Paarl het die tweede meeste met drie.
Vanjaar is ook drie kusstreekwyne finaliste.
As na oesjare gekyk word, het 2016 en 2017 die meeste wyne gelewer met agt finaliste. Twee jonger wyne van 2018 en twee ouer wyne van 2015 het ook die paal gehaal.
Beyers Truter, voorsitter van die Pinotagevereniging, sê hulle is baie tevrede met die gehalte van die wyne en veral die lys van finaliste, wat die meeste van die land se groot wynstreke verteenwoordig.
Die wenners word op 14 Augustus tydens ’n geselligheid by Boschendal aangekondig.
Wie gaan vanjaar dié tien wyne se plek inneem as die Top-10 Pinotage-wenners?
Finaliste van die 2019 Top-10
Wynmaker: Matthew Copeland
Dié wyne moet tien jaar en ouer wees.
Verlede jaar se wenners
Voorste tien pinotagewyne:
Meer oor: Kos En Wyn | Pinotage | Wyntoekennings